CELEX: 31985R0320
Language: el
Date: 1985-02-06
Title: Κανονισμός (ΕΟΚ) αριθ. 320/85 του Συμβουλίου της 6ης Φεβρουαρίου 1985 που τροποποιεί τον κανονισμό (ΕΟΚ) αριθ. 1224/80 περί της δασμολογητέας αξίας των εμπορευμάτων

Avis juridique important

|

31985R0320

Κανονισμός (ΕΟΚ) αριθ. 320/85 του Συμβουλίου της 6ης Φεβρουαρίου 1985 που τροποποιεί τον κανονισμό (ΕΟΚ) αριθ. 1224/80 περί της δασμολογητέας αξίας των εμπορευμάτων  

Επίσημη Εφημερίδα αριθ. L 034 της 07/02/1985 σ. 0033 - 0033 Ισπανική ειδική έκδοση: Κεφάλαιο 02 τόμος 13 σ. 0030  Πορτογαλική ειδική έκδοση : Κεφάλαιο 02 τόμος 13 σ. 0030 

***** ΚΑΝΟΝΙΣΜΟΣ (ΕΟΚ) αριθ. 320/85 ΤΟΥ ΣΥΜΒΟΥΛΙΟΥ  της 6ης Φεβρουαρίου 1985  που τροποποιεί τον κανονισμό (ΕΟΚ) αριθ. 1224/80 περί της δασμολογητέας αξίας των εμπορευμάτων  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  την πρόταση της Επιτροπής,  Εκτιμώντας:  ότι, σύμφωνα με τον κανονισμό (ΕΟΚ) αριθ. 319/85 του Συμβουλίου της 6ης Φεβρουαρίου 1985 που τροποποιεί τον κανονισμό (ΕΟΚ) αριθ. 2151/84 σχετικά με το τελωνειακό έδαφος της Κοινότητας (1), η Γροιλανδία δεν περιλαμβάνεται στο τελωνειακό έδαφος της Κοινότητας·  ότι πρέπει, κατά συνέπεια, να τροποποιηθεί το άρθρο 14 παράγραφος 3 του κανονισμού (ΕΟΚ) αριθ. 1224/80 του Συμβουλίου της 28ης Μαΐου 1980 περί της δασμολογητέας αξίας των εμπορευμάτων (2), όπως τροποποιήθηκε από τον κανονισμό (ΕΟΚ) αριθ. 3193/80 (3),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 14 παράγραφος 3 του κανονισμού (ΕΟΚ) αριθ. 1224/80, οι λέξεις «ή από τη Γροιλανδία» διαγράφονται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την ημερομηνία έναρξης της ισχύος της συνθήκης που τροποποιεί τις συνθήκες για την ίδρυση των Ευρωπαϊκών Κοινοτήτων όσον αφορά τη Γροιλανδία.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Φεβρουαρίου 1985.  Για το Συμβούλιο  Ο Πρόεδρος  G. ANDREOTTI  (1) Βλέπε σ. 32 της παρούσας Επίσημης Εφημερίδας.  (2) ΕΕ αριθ. L 134 της 31. 5. 1980, σ. 1.  (3) ΕΕ αριθ. L 333 της 11. 12. 1980, σ. 1.